Першай да справы прыступіла доктар. Яна памерала ў гаспадыні ціск, распытала пра здароўе, выпісала лекі. Некаторыя знайшліся ў яе дарожнай аптэчцы. Загадчык аддзела тэрміновага сацыяльнага абслугоўвання тэрытарыяльнага цэнтра Таццяна Плюта пацікавілася, у якой дапамозе мае патрэбу пенсіянерка. Тамара Васільеўна падзякавала за ўвагу. Адно, сказала, засмучае: высокі кошт замежных лекаў, без якіх пакуль што нельга абысціся. Жанчыну папрасілі напісаць заяву ў Цэнтр сацыяльнага абслугоўвання насельніцтва на разавую дапамогу. (Неўзабаве неабходная сума грошай была выдзелена. — Аўт.)